Държавен вестник, бр. 87, 2014 г., стр. 13

БРОЙ  87	
Д Ъ Р Ж А В Е Н  В Е С Т Н И К 	
СТР.  13  
(3) ЦПЮЕ подпомага Съвместния надзорен 
орган в изпълнение на неговите задачи, 
като за целта по-конкретно:
	
(а) предоставя информация по запит­
ванията на Съвместния надзорен 
орган, осигурява му достъп до всички 
документи, включително тези на 
хартиен носител, както и до данните, 
съхранявани във файлове;
	
(б) позволява на Съвместния надзорен 
орган свободен достъп по всяко 
време до всички свои работни по­
мещения;
	
(в) изпълнява решенията на Съвместния 
надзорен орган по жалбите.
(4) Ако Съвместният надзорен орган ус­
танови нарушения на разпоредбите на 
тази Конвенция при съхраняването, 
обработването и използването на лич­
ни данни, той представя въпроса на 
вниманието на генералния директор 
и определя срок, в който генералният 
директор да му отговори. Генералният 
директор постоянно информира Съвета 
за изпълнението на процедурата. Ако 
Съвместният надзорен орган не е удо­
влетворен от отговора на генералния 
директор, отнася въпроса до Съвета.
(5) Съвместният надзорен орган уведомява 
генералния директор и Съвета за своите 
прегледи и прави необходимите пре­
поръки по отношение на процедурите 
и практиките за защита на данните. 
Генералният директор и Съветът раз­
глеждат препоръките и предприемат 
всички съответстващи мерки за от­
страняване на проблемите, отнасящи 
се до процедурите и практиките.
(6) Съвместният надзорен орган регулярно 
изготвя доклади за дейността си, които 
прави публично достъпни.
Г л а в а  п е т а
ФИНАНСОВИ РАЗПОРЕДБИ
Член 35
Бюджет
(1) Бюджетът на ЦПЮЕ се определя на 
годишна основа. Финансовата година 
обхваща периода от 1 януари до 31 де­
кември.
(2) В бюджета се определят общите суми на 
приходите и на разходите за годината. 
Бюджетът е балансиран така, че общите 
годишни приходи винаги да покриват 
общите годишни разходи.
(3) Съветът разглежда и одобрява бюдже­
та най-късно до 31 май всяка година. 
Съветът може да променя бюджета. 
(4) Разглежда се и се приема петгодишен 
финансов план, който може да бъде 
променян заедно с годишния отчет.
Член 36
Приходи
(1) Бюджетът се финансира от вноски на 
държавите членки и от други приходи.
(2) Другите приходи могат да бъдат дарения, 
субсидии или друго финансиране от на­
ционални правителства, международни 
организации или други публични източ­
ници и след предварително одобрение от 
Съвета – от частни източници.
(3) При неизпълнение на финансовите 
задължения от дадена държава членка 
въпросът се поставя за разглеждане от 
Съвета.
Член 37
Външен финансов одит
Финансовата документация на ЦПЮЕ, 
включително сметките, съставени въз основа 
на бюджета, съдържащи приходи и разходи, и 
балансовите документи, съдържащи активите и 
пасивите, подлежат на външен финансов одит.
Член 38
Финансови правила и разпоредби
Съветът разглежда и приема финансови 
правила и разпоредби.
Г л а в а  ш е с т а
УЧАСТИЕ
Член 39
Членство
Членове на ЦПЮЕ са Страните по тази 
Конвенция.
Член 40
Приемане
(1) Към ЦПЮЕ може да се присъедини 
всяка държава, която има определен 
интерес към сътрудничество в областта 
на правоприлагането в Югоизточна 
Европа, подала е молба за членство в 
ЦПЮЕ, изразява съгласие с целите и 
задачите на ЦПЮЕ, определени в тази 
Конвенция, и отговаря на критериите, 
установени от Съвета.
(2) Молби за членство се подават до Съвета 
за разглеждане и одобрение. След по­
лучаване на одобрението Съветът кани 
държавата кандидат да се присъедини 
към Конвенцията по реда на член 45.
Член 41
Статут на оперативен партньор
(1) Статут на оперативен партньор на ЦПЮЕ 
може да бъде придобит по молба на 
държава, международна организация 
или орган при изразяване на готовност 
за сътрудничество с ЦПЮЕ, съгласие за